By Plimun Web Design
ເສີມຂະຫຍາຍປັບປຸງຄຸນນະພາບອາຊີວະສຶກສາໃນລາວ
ອີງຕາມການສະເໜີຂອງ ທ່ານ ພູວຽງ ພູມີໄລ ຮອງຫົວໜ້າກົມ ອາຊີວະສຶກສາ ກະຊວງສຶກສາທິການ ແລະ ກິລາ ກຽວກັບການປະຕິຮູບ ອາຊີວະສຶກສາໃນ ສປປ ລາວ ໂດຍສະເພາະແມ່ນບັນຫາ, ສິງທ້າທາຍ ແລະ ວິທິແກ້ໄຂ ໃນຕໍ່ໜ້າຈົນເຖິງ ປີ 2015 ຕໍ່ກອງປະຊູມກ່ຽວກັບ ຄຸນນະພາບການສຶກສາ ແລະ ການຮຽນຮູ້ຕະຫລອດຊີວິດ ເພື່ອທຸກຄົນ ທີໄດ້ຈັດຂື້ນ ໃນລະຫ່ວາງວັນທີ 10-11 ມີນາ ຜ່ານມາໃຫ້ຮູ້ວ່າ ກົມອາຊີວະສຶກສາ ກະຊວງສຶກສາທິການ ແລະ ກິລາ ໄດ້ແລກປ່ຽນປະສົບການ ໃນການປະຕິຮູບບັນຫາ ແລະ ສິ່ງທ້າທາຍ ເພື່ອພັດທະນາອາຊີວະສືກສາ, ແຜນງານຂະຫຍາຍໂອກາດເຂົ້າຮຽນ ໃນນັ້ນ ສຳເລັດການສ້າງໂຮງຮຽນວິຊາຊີບ ໃນທຸກໆແຂວງ ແລະ ໃນບາງເມືອງ (ເມືອງນ້ຳບາກ ແລະ ວັງວຽງ).
ທົດລອງລະບົບບັນທືກ ການເຝີກອົບຮົມວິຊາຊີບ, ຂະຫຍາຍຫໍພັກ ຍີງ - ຊາຍ ໃນໂຮງຮຽນວິຊາຊີບ ແລະ ການລິເລີມການໂຄສະນາ ກ່ຽວກັບການແນະນຳວິຊາຊີບ ແລະ ແຜນງານການປັບປຸງຄຸນນະພາບ ແມ່ນເລີມຕົ້ນທົດລອງນຳໃຊ້ ການເຝີກອົບຮົມເນັ້ນສະມັດຖະພາບ ແລະ ລະບົບການເຝີກອົບຮົມແບບຄວບຄຸມ ສຳເລັດການສ້າງຂອບວຸດທິ ການສຶກສາແຫ່ງຊາດ (NQF) ແລະ ນຳໃຊ້ລະບົບການປະກັນ ຄຸນນະພາບອາຊີວະສຶກສາ, ຕິດຕາມ, ກວດກາ ແລະການປະເມີນຜົນ ສະຖານອະຊີວະສຶກສາ, ບຳລູງ ແລະ ຍົກລະດັບຄູສອນວິຊາຊີບ ແລະ ສ້າງຄວາມເຂັ້ມແຂງໃຫ້ແກ່ການມີສ່ວນຮ່ວມ ຂອງພາກເອກະຊົນໄດ້ປັບປຸງບົດບາດ ແລະ ໜ້າທີຂອງສະພາທີປືກສາ ແລະ ພັດທະນາສີມືແຮງງານແຫ່ງຊາດ ໃຫ້ເຂັ້ມແຂງເທື່ອລະກ້າວ, ພັດທະນາມາດຕະຖານສີມື ແຮງງານແຫ່ງຊາດ ແລະ ຫຼັກສູດ ໂດຍການມີສ່ວນຮ່ວມ ຂອງພາກອຸດສາຫະກຳ ແລະ ພັດທະນາແນວຄິດໃນການເຮັດສັນຍາ ກັບວິສາຫະກິດພາກເອກະຊົນ ແລະ ສະຖານອາຊີວະສືກສາ ເອກຊົນ.
ນອກນັ້ນ, ໄດ້ປັບປຸງຂອດການບໍລິການ-ຈັດການ ເປັນຕົ້ນແມ່ນສຳເລັດການ ສ້າງກົດໝາຍ ວ່າດ້ວຍອະຊີວະສຶກສາ,ໄດ້ປັບປຸງຂໍ້ມູນອະຊີວະສຶກສາ, ໄດ້ປັບປຸງຖານຂໍ້ມູນອະຊີວະສຶກສາ ແລະ ຂໍ້ມູນຕະຫລາດແຮງງານ, ປັບປຸງບົດບາດ ຍີງ-ຊາຍໃຫ້ມີສ່ວນຮ່ວມໃນການເຮັດວຽກງານ ອາຊີວະສ່ຶກສາ, ສ້າງ ແລະ ປັບປຸງ ເຄື່ອງມືໃນການບໍລິຫານ-ຄູ້ມຄອງ ສະຖານອະຊີວະສຶກສາ ແລະ ການເຝີກອົບຮົມວິຊາຊິບ, ການສ້າງຄວາມສາມາດການບໍລິຫານ ແລະ ພາວະຜູ້ນຳໃຫ້ຜູ້ບໍລິຫານ ໃນສາຍອະຊີວະສຶກສາ.
ສ່ວນບັນຫາ ແລະ ສິ່ງທ້າທາຍ ໃນປັດຈຸບັນແມ່ນການເຂົ້າເຖິງ ສາຍອາຊີວະສຶກສາ ແລະ ອົບຮົມວິຊາຊີບ ຂອງແມ່ຍິງ ແລະ ບັນດາເຜົ່າທີດ້ອຍໂອກາດ ຍັງມີບັນຫາຫລາຍ, ລະບົບອາຊີວະສຶກສາ ແລະ ອົບຮົມວິຊາຊີບຍັງກະແຈກກະຈາຍ ຍ້ອນມີຫລາຍ ກະຊວງທີກຽວຂ້ອງ ດຳເນີນການເຝີກອົບຮົມ ຕາມຄວາມຕ້ອງການຂອງໃຜລາວ ແລະ ຍັງຂາດມາດຕະຖານ ຄວາມສາມາດ ແລະ ຫລັກສູດທີເປັນເອກະພາບ ການຍອມຮັບ ຂອງສັງຄົມ ທີ່ມີຕໍ່ອາຊີວະສຶກສາ ແລະ ເຝີກອົບຮົມວິຊາຊີບຍັງຕ່ຳ ທຽບໃສການສຶກສາຊັ້ນສູງ ແລະ ຄຸນນະພາບວຽກງານ ອາຊີວະສຶກສາ ແລະ ອົບຮົມວິຊາຊີບຍັງຕ່ຳຫລາຍ.
ສຳລັບການແກ້ໄຂໃນຕໍ່ໜ້າ ດ້ານປັບປຸງຄຸນນະພາບ ແມ່ນຈະສືບຕໍ່ປັບປູງຫລັກສູດ ໂດຍອີງຕາມມາດຕະຖານສີມື ແຮງງານແຫ່ງຊາດ, ສືບຕໍ່ສ້າງຄວາມເຂັ້ມແຂງໃຫ້ແກ່ການກໍ່ສ້າງ ແລະ ບຳລຸງຄູ, ສືບຕໍ່ດໍຳເນີນການໃຫ້ຄຳປືກສາດ້ານວຽກເຮັດງານທຳ, ສົ່ງເສີມການເຮັດວຽກ ການຕະຫລາດ ສັງຄົມ, ປະກອບເຄື່ອງມື, ອຸປະກອນ ແລະ ສີ່ງອຳນວຍຄວາມສະດວກຕ່າງໆ ໃຫ້ແກ່ສະຖານອາຊີວະສຶກສາ ແລະ ເພີ່ມການຂະຫຍາຍໂອກາດ ເຂົ້າຮຽນຢ່າງເທົ່າທຽມກັນ, ສະໜອງບັດທືນໃຫ້ຕາມແຜນ ແລະ ໃຫ້ໂອກາດເຂົ້າຮຽນວິຊາຊີບໃຫ້ແກ່ແມ່ຍິງ ແລະ ຊົນເຜົ່າ. ສ່ວນໜ້າທີໆຈະຕ້ອງປະຕິບັດ ໃນຕໍ່ຫນ້າຈະເພີ່ມການມີສ່ວນຮ່ວມ ຂອງພາກເອກະຊົນ ເຂົ້າໃນການຈັດຕັ້ງປະຕິບັດ ຍຸດທະສາດການພັດທະນາ ອະຊີວະສຶກສາ ສ້າງຄວາມເຂັ້ມແຂງ ໃຫ້ແກ່ສະພາທີປືກສາ ແລະ ໜ່ວຍງານທີສະໜັບສະໜູນ, ເພີ່ມທະວີການມີສ່ວນຮ່ວມ ຂອງພາກອຸດສາຫະກໍຳ ໃນການພັດທະນາ ມາດຕະຖານສີມືແຮງງານ ທົດລອງນຳໃຊ້ແນວຄວາມຄິດ ໃນການເຮັດສັນຍາໃນການເຝີກອົບຮົມ ກັບສະຖານທີປະກອບການ ແລະ ໂຮງຮຽນວິຊາຊີບ ພາກເອກະຊົນ ແລະ ປັບປຸງຂອດການບໍລິຫານ-ຄຸ້ມຄອງ ລະບົບອາຊີວະສືກສາ, ສ້າງຄວາມສາມາດໃຫ້ແກ່ຜູ້ບໍລິຫານ, ປັງປຸງ ແລະ ທົບທວນນະໂຍບາຍ, ປັບປຸງລະບົບນິຕິກຳ ແລະ ປັບປຸງລະບົບຂໍ້ມູນຂ່າວສານອາຊີວະສຶກສາ.
ຄັດຈາກໜັງສືພິມສຶກສາ-ກິລາ